พอดีมีพสพกับแฟนช่วงมีประจำเดือนหลั่งนอก และมีอีกครั้งในช่วงวันที่ 15 ธค น้ำแรกหลั่งนอก และวันที่16 น้ำแรงของวันหลั่งนอกเช่นกัน เดือนนี้ประจำเดือนน่าจะมาช่วงวันที่3-4 จนถึงตอนนี้ยังไม่มา บวกกันช่วงก่อนสิ้นเดือนเตรียมตัวสอบ มีอาการเครียดและซึมมาก นอนเกือบเช้าทุกวัน ไม่ออกกำลังกาย และทานอาหารแค่มื้อเย็นมื้อเดียว เป็นอย่างนี้จนถึงวันที่ 12 ธค ในช่วงต้นๆเดือนมีอาการตกขาวและรู้สึกเหมือนประจำเดือนจะมาเป็นระยะๆ ตอนนี้ยังกังวลอย่างมากว่าจะท้องหรือเปล่า
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นหากตรวจไม่พบการตั้งครรภ์ อาการตกขาว และรู้สึกเหมือนมีประจำเดือน ก็อาจเป็นอาการก่อนการมีประจำเดือนมาก็ได้ค่ะ ดังนั้น ก็ควรรอต่อไปอีกซักระยะ ประจำเดือนก็จะมาในที่สุดค่ะ